О б р а з л о ж е њ е

Одлуком о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2025. години уређује се начин финансирања градских општина.

Статутом Града Ниша („Службени лист Града Ниша“, бр. 88/2008, 143/2016 и 18/2019) дефинисани су послови односно надлежности градских општина и прописано је да градским општинама за обављање послова Града припадају средства у складу са посебном одлуком Града.

Припадајућа средства односно приходи буџета Града Ниша утврђени су чланом 5. Закона о финансирању локалне самоуправе ("Сл. гласник РС", бр. 62/2006, 47/2011, 93/2012, 99/2013 - усклађени дин. изн., 125/2014 - усклађени дин. изн., 95/2015 - усклађени дин. изн., 83/2016, 91/2016 - усклађени дин. изн., 104/2016 - др. закон, 96/2017 - усклађени дин. изн., 89/2018 - усклађени дин. изн., 95/2018 - др. закон, 86/2019 - усклађени дин. изн., 126/2020 - усклађени дин. изн., 99/2021 - усклађени дин. изн., 111/2021 - др. закон, 124/2022 - усклађени дин. изн. и 97/2023 - усклађени дин. изн.) и обезбеђују се из изворних и уступљених прихода, трансфера, примања по основу задуживања и других прихода и примања утврђених законом.

Овом одлуком се врши расподела прихода Града Ниша између буџета града и буџета градских општина са циљем остваривања њихових законских и статутарних надлежности.

Чланом 6. ове одлуке утврђено је да ће градским општинама поред уступљених прихода града и сопствених прихода, припасти и трансферна средства из буџета Града Ниша за 2025. годину у износу од 225.000.000 динара која се расподељују у следећим износима:

1. Градска општина Пантелеј 55.000.000 динара

2. Градска општина Црвени Крст 44.000.000 динара

3. Градска општина Палилула 51.000.000 динара

4. Градска општина Медијана 31.000.000 динара

5. Градска општина Нишка Бања 44.000.000 динара

Трансферна средства се расподељују градским општинама, полазећи од послова које обављају градске општине утврђене Статутом Града Ниша, броја становника, површине градских општина и степена развијености градских општина.

Одлуком о утврђивању прихода који припадају граду, односно градским општинама и распореду трансферних средстава из буџета Града Ниша градским општинама у 2025. години обезбеђује се несметано функционисање градских општина у складу са њиховим законским и статутарним надлежностима.

ВРШИЛАЦ ДУЖНОСТИ НАЧЕЛНИКА

ГРАДСКЕ УПРАВЕ ЗА ФИНАНСИЈЕ

Милена Каличанин